AndreaBozzo/ceres-open-data-index huggingface dataset:
Javni uslužbenci kot gonilo prehoda v nizkoogljično družbo

Podnebne spremembe so zaradi zavedanja o katastrofalnih posledicah, ki nas bodo doletele, če se jim ne postavimo po robu, pa tudi zaradi vse glasnejših mladinskih protestov in zahtev po vsem svetu, postale sestavni del vseh političnih področij in vseh sektorjev ter se dvignile v zavesti posameznikov. A samo zavedanje o nujnosti ukrepanja ni dovolj. Javni uslužbenci s svojim delom krojite pomembne politike in izvajate aktivnosti, povezane s področjem blaženja podnebnih sprememb. Čeprav pri določenih temah te povezave niso samoumevne, lahko z malo bolj poglobljenim vpogledom v delo javnih uslužbencev kaj hitro ugotovimo, kako so skoraj vsa področja do neke mere prepletena s podnebnimi spremembami. Blaženje podnebnih sprememb kot zelo kompleksno področje tako zahteva celostni pristop in aktivacijo na vseh področjih. Vpliv vašega dela na zmanjšanje negativnih vplivov na okolje in podnebne spremembe je različen, odvisen je predvsem od ravni, na kateri delujete (lokalna, regionalna, državna), delovnega mesta, ki ga zasedate (vodilno, vsebinsko, upravljalci ustanov), usmeritve in nalog vaše institucije ter vaše osebne angažiranosti. Javni uslužbenci se večkrat počutite nemočni pri uveljavljanju trajnostnih sprememb v vsebine, ki jih ustvarjate, ali v upravljanje vaše ustanove. Zato so vaša visoka ozaveščenost, informiranost o podnebnih spremembah in trajnostnih ukrepih, seznanjenost s primeri dobrih praks ter aktivno državljanstvo še kako pomembni za to, da boste pri svojem delu vedno upoštevali tudi vpliv na podnebne spremembe (in da boste opremljeni s potrebnimi znanji). Namen pričujočih smernic je povečati vključenost blaženja podnebnih sprememb v oblikovanje politik/dokumentov/projektov, ki jih pripravljate javni uslužbenci na nacionalni in lokalni ravni, pa tudi v upravljanje organizacij javne uprave in vaše vsakodnevno vedenje. Ne zanemarite dejstva, da ste zaposleni v javni upravi zgled zaposlenim v ostalih sektorjih in da vaše delovanje močno vpliva na življenje in delo vseh prebivalcev, posledično pa tudi na stanje okolja. V smernicah boste poleg nekaj osnovnih teoretičnih vsebin spoznali tudi primere dobrih praks ter našli nasvete za okoljsko učinkovitejše delovanje na ravni politik, organizacije ali posameznika in priporočila za dodatno branje.

Tags: blaženje podnebnih sprememb, javni uslužbenci, nizkoogljična družba, podnebne pobude, podnebne politike, zeleni prehod
Organization: MINISTRSTVO ZA OKOLJE, PODNEBJE IN ENERGIJO
Fizikalno ozadje podnebnih sprememb in njihove posledice za Slovenijo (ŠTUDIJA)

V dokumentu so predstavljeni vzroki in posledice podnebnih sprememb, ki jih povzročajo človekove dejavnosti. Opisan je pojav tople grede in globalno ogrevanje kot posledica naraščajoče vsebnosti toplogrednih plinov v ozračju od predindustrijske dobe do danes. Poleg višanja temperature Zemljinega površja, sprememb regionalnih padavinskih vzorcev ter povečanja pogostosti in intenzivnosti nekaterih izjemnih vremenskih pojavov so med posledicami podnebnih sprememb izpostavljeni vpliv na kriosfero in oceane, vpliv na zdravje in varnost ljudi ter izguba biotske raznovrstnosti. Podnebne spremembe v Sloveniji so zaznane zlasti pri temperaturi zraka. Slovenija se je v zadnjih desetletjih ogrela, višina padavin pa se je do okoli leta 2000 počasi zmanjševala, nato povečevala. V Sloveniji so največji povzročitelji izpustov toplogrednih plinov oskrba z energijo, promet, industrija in kmetijstvo. Ne glede na to, kako dobro bo svet nadziral izpuste v prihodnjih letih, se bo podnebje še naprej spreminjalo. Predstavljene so projekcije podnebnih sprememb v Sloveniji do konca 21. stoletja, ki jih je za tri scenarije družbenogospodarskega razvoja pripravila Agencija Republike Slovenije za okolje. Prihodnje spremembe podnebja za Slovenijo prinašajo vrsto tveganj in priložnosti, med drugim spremenjene razmere za pridelavo hrane ter tveganje za zdravje ljudi.

Tags: fizikalno ozadje podnebnih sprememb, globalno segrevanje, podnebne spremembe, podnebne spremembe v Sloveniji, zmanjševanje izpustov toplogrednih plinov
Organization: MINISTRSTVO ZA OKOLJE, PODNEBJE IN ENERGIJO
Evalvacija izvajanja in doseganja ciljev »Strategije trajnostne rasti Slovenskega turizma 2017-2021« in smernice za načrtovanje razvoja turizma v Sloveniji v strateškem obdobju 2022-2028

Evalvacija meri uspešnost zastavljenih ukrepov strategije v obdobju od 2017 do izvedbe evalvacije (2021) in podaja ključne izzive slovenskega turizma ter smernice za naslednje strateško obdobje.

Tags: evalvacija turizma, strategija turizma, strateško načrtovanje, turistični deležniki
Organization: MINISTRSTVO ZA GOSPODARSTVO, TURIZEM IN ŠPORT
Energetska prenova stavb: Učinkovitost in skladnost z zakonodajnimi zahtevami (ŠTUDIJA)

V poročilu smo analizirali energetsko učinkovitost stavb na vzorcu 163 prenovitvenih projektov, pri čemer smo primerjali U-vrednosti in tehnične sisteme v skladu s pravilnikoma PURES 2010 in PURES 2022. Cilj analize je bil oceniti skladnost prenovitvenih projektov z aktualnimi zakonodajnimi zahtevami in ugotoviti napredek, ki ga omogočajo posodobljeni standardi. Analiza je pokazala, da številne U-vrednosti še vedno ne dosegajo zdajšnjih zahtev, medtem ko so ogrevalni sistemi pretežno skladni s pričakovanji glede uporabe obnovljivih virov energije (OVE). Ugotovljeno je bilo, da so projekti, ki vključujejo sisteme prezračevanja, redki, sončne elektrarne pa takrat še niso bile obsežno v uporabi.
Posebno pozornost smo posvetili primerjavi pravilnikov PURES 2010 in PURES 2022, pri čemer smo analizirali ne samo strožje zahteve za U-vrednosti, ampak tudi višje ravni energijske učinkovitosti ter naprednejše računske metode. PURES 2022 uvaja dinamične simulacijske metode za energijsko zahtevne stavbe, kar omogoča natančnejše ocenjevanje energetske učinkovitosti in boljše odražanje realnih pogojev.
Za pet izbranih stavb smo izvedli poglobljeno primerjavo rezultatov, pridobljenih z uporabo stacionarne mesečne metode in dinamičnih simulacij. Rezultati so pokazali, da dinamična simulacijska metoda omogoča natančnejše ocene energijske porabe, pri čemer so bila povprečna odstopanja med 15 in 37 %.
Poročilo poudarja potrebo po nadaljnjem izboljšanju energetske učinkovitosti stavb, zlasti pri nadgradnji ovojev stavb, vključevanju sodobnih prezračevalnih tehnologij in uporabi obnovljivih virov energije. Čeprav prenovitveni projekti prispevajo k zmanjševanju emisij in večji energijski učinkovitosti, številni še vedno ne dosegajo standardov za skoraj nič-energijske stavbe (sNES) in stavbe brez emisij (ZEB), ki so predvidene do leta 2050. Zaključujemo, da bi celostni pristop k prenovi stavb, širša uporaba naprednih simulacijskih metod in tesnejše usklajevanje zakonodaje, projektnih rešitev in sodobnih tehnologij omogočili učinkovitejši napredek v dobro dolgoročnih energetskih in okoljskih ciljev.


Tags: PURES, energetska prenova stavb, energetska učinkovitost, trajnost, trajnostna gradnja, učinkovita raba energije
Organization: MINISTRSTVO ZA OKOLJE, PODNEBJE IN ENERGIJO
Dopolnitev študije s področja kratkoročnega oddajanja nastanitev kot podlaga za oblikovanje ukrepov v novem Zakonu o gostinstvu - "Analiza trga kratkoročnega oddajanja nastanitev"

Gre za nadgradnjo študije iz leta 2020 (analiza kratkoročnega oddajanja nastanitev turistom v obdobju 2015–2019 na platformi Airbnb), in sicer gre za analizo kratkoročnega najema v Sloveniji na platformah Airbnb in Vrbo (Analiza ponudbe namestitev kratkoročnega najema na platformah Airbnb in Vrbo v Sloveniji, Kneževič Cvelbar, Ljubica, in Vavpotič, Damjan, CPOEF, april 2024), v kateri je bilo ugotovljeno, da število nepremičnin in sob, ki se oddajajo v kratkoročni najem turistom na platformah Airbnb in Vrbo v Sloveniji, eksponentno raste.

Tags: kratkoročno oddajanje, zakon o gostinstvu
Organization: MINISTRSTVO ZA GOSPODARSTVO, TURIZEM IN ŠPORT
Dokument o politiki: o priložnostih za boljše priznavanje spretnosti in kompetenc v neformalnem učenju v gradbenem sektorju in na področju podnebno-energetske politike ter za njihovo potrjevanje

Evropski zeleni dogovor, ki pomeni načrt, kako bo Evropa do leta 2050 postala prva podnebno nevtralna celina, močno posega tudi na področje zelene preobrazbe stavb in razogljičenja grajenega okolja. 
Energijski učinkovitosti in prehodu s fosilnih goriv na obnovljive vire bodo v podporo pametni sistemi, večja avtomatizacija in pametno upravljanje ter interaktivnost z omrežji. Ob tem potrošniki prehajajo v aktivne odjemalce energije, pri čemer pa je še vedno ključnega pomena v stavbah zagotoviti zdravo, varno in kakovostno bivanje. Gradnja novih zdaj že brez emisijskih stavb je izziv in razvojna priložnost za zelene tehnologije in sisteme, za napredne oblikovalske rešitve; vendar je glavni potencial za razogljičenje prenova obstoječih stavb. 
Zato danes prenova stavb ni več le energetska, temveč upošteva širše vidike in mora vključevati tudi potresno ter požarno varnost in druge bistvene zahteve, odpornost na podnebne spremembe – vse za dobro gospodarjenje s stavbo, da bo ta v naslednjih letih lahko varna, zdrava in prijetna za uporabo. Prenova pa mora potekati tudi z mislijo na vplive naših posegov v celotnem življenjskem ciklu stavbe – na okolje, človekovo zdravje in počutje ter na gospodarnost naložbe. Pri celoviti prenovi stavb je ključno pravilno usmerjanje prenove od priprave projektne naloge in načrtovanja do kakovostne izvedbe prenove, spremljanja in optimizacije delovanja.To besedilo obravnava priložnosti za večjo prepoznavnost usvojenih veščin in pridobljenih kompetenc v neformalnem učenju, ki se izvaja v projektu LIFE IP CARE4CLIMATE. Posebej so pri tem obravnavana mikrodokazila, ki na enotno zasnovan način prikažejo učne izide in imajo tako ustrezne nastavke tudi za vključevanje v register, poimenovan Slovensko ogrodje kvalifikacij.


Tags: gradbeni sektor, mikrodokazila, podnebno-energetska politika, priznavanje spretnosti in kompetenc v neformalnem učenju, slovensko ogrodje kvalifikacij
Organization: MINISTRSTVO ZA OKOLJE, PODNEBJE IN ENERGIJO
Dobre prakse zniževanja izpustov toplogrednih plinov (ŠTUDIJA)

Umirjanje prometa v občini Bohinj
Energetsko pogodbeništvo za obnove javnih stavb v MOL
Skupnostna sončna elektrarna Jesenice
Sistem izboljšav učinkovitosti v podjetju Xella porobeton
Borza lokalnih živil regije Osrednja Slovenija
Zveza lastnikov gozdov Slovenije
Stoli iz recikliranih materialov podjetja Donar
Ekološko + lokalno = idealno – BioHotel St. Danijel
Manj in zato bolje – Gorniške vasi
Vrednostni bon Sternthal – prva slovenska občinska valuta

Tags: dobre prakse zniževanja izpustov toplogrednih plinov v Sloveniji, podnebna politika, podnebne spremembe, zmanjševanje izpustov toplogrednih plinov
Organization: MINISTRSTVO ZA OKOLJE, PODNEBJE IN ENERGIJO
Dizajn trajnih raziskovalnih ploskev za spremljanje zalog ogljika za vse rabe zemljišč (ŠTUDIJA)

Podatki o zalogah ogljika in rabi zemljišč so ključni za oceno emisij in ponor v sektorju raba zemljišč, sprememba rabe zemljišč in gozdarstvo. Ta je bil z uredbo EU vključen v okvir podnebne in energetske politike, s katero želi Unija zmanjšati emisije toplogrednih plinov do leta 2030. V Sloveniji so se tradicionalno zbirali podatki o stanju gozdov z gozdnimi inventurami, vključno z ocenami zaloge ogljika in sprememb zaloge ogljika. Vse do danes pa pri nas ni bilo vzpostavljenega enotnega sistema za trajno spremljanje zalog ogljika. V prvem delu naloge smo opravili pregled stanja že vzpostavljenih načrtnih spremljanj oziroma monitoringov o zalogah ogljika za vse rabe zemljišč. V drugem delu smo opisali, kakšne so potrebe po podatkih o rabi zemljišč in zalogah ogljika z vidika mednarodnega poročanja in obveznosti do EU. V tretjem delu pa smo predstavili predlog dizajna stalnih vzorčnih oziroma trajnih raziskovalnih ploskev za vse zemljiške kategorije, pri katerih se raba zemljišč ne spreminja. Predvsem smo se osredotočili na predlog za osnovanje trajnega monitoringa za tista skladišča ogljika, ki so v omenjenih kategorijah rabe zemljišč ključna. Opisali smo tudi pomen zbiranja podatkov za modeliranje zalog ogljika in navedli modele, ki kažejo največji potencial za uporabo v Sloveniji.

Tags: LULUCF, emisije, gozdarstvo, raba zemljišč, stanje gozdov, trajne raziskovalne ploskve, zaloge ogljika
Organization: MINISTRSTVO ZA OKOLJE, PODNEBJE IN ENERGIJO
Degradirano električno napajanje (ŠTUDIJA)

Namen poročila je pregled izbranih karakterističnih primerov obratovalnih izkušenj in prepoznavanje možnih projektnih pomanjkljivosti in predlaganje ukrepov za izboljšanje robustnosti električnega napajanja v NEK.

Tags: jedrska elektrarna, jedrska varnost
Organization: MINISTRSTVO ZA NARAVNE VIRE IN PROSTOR, UPRAVA REPUBLIKE SLOVENIJE ZA JEDRSKO VARNOST
Celovita analiza učinkov izvajanja sporazuma CETA na slovensko gospodarstvo in priložnosti, ki jih CETA prinaša za slovenska podjetja, potrošnike, okolje in zaposlovanje (ŠTUDIJA)

Dokument prikazuje analizo ključnih gospodarskih kazalnikov v obdobju pred in po začetku začasne uporabe trgovinskega sporazuma CETA med EU in Kanado, ki je začel veljati 21. septembra 2017.
Vsebuje: 
- analizo sprememb v blagovni in storitveni menjavi med EU in Kanado v obdobju 2014–2021;
- podatke o izvozu in uvozu po posameznih sektorjih (npr. kemični izdelki, plemenite kovine, živalski proizvodi);
- rast števila malih in srednjih podjetij (MSP), ki sodelujejo v čezatlantski trgovini;
- uporabo preferencialnih tarif in kvot, ki jih omogoča CETA;
- vpliv na zaposlovanje v EU zaradi izvoza v Kanado;
- posebne teme, kot so trgovina z okoljskimi dobrinami, strateški energetski uvoz in občutljivi proizvodi.

Namen študije je bil oceniti učinke začasne uporabe sporazuma CETA na gospodarsko sodelovanje med EU in Kanado. Študija služi kot empirična podlaga za razpravo o učinkovitosti sporazuma in njegovem vplivu na gospodarstvo EU.

Center poslovne odličnosti Ekonomske fakultete je analizo izdelal po naročilu Ministrstva za gospodarski razvoj in tehnologijo. 

Tags: CETA, MSP, podjetja, slovensko gospodarstvo, sporazum, trgovina, trgovinski tok, zaposlovanje
Organization: MINISTRSTVO ZA GOSPODARSTVO, TURIZEM IN ŠPORT
BIM-smernice za modeliranje in specifikacija informacijskih zahtev (ŠTUDIJA)

Z napredkom digitalizacije na področju grajenega okolja, širjenjem zavedanja, izvajanja in številnih primerov dobrih praks informacijskega modeliranja gradenj (BIM) v Sloveniji se kaže potreba po smernicah za pripravo projektov, temelječih na BIM. Takšne smernice omogočajo učinkovitejšo rabo BIM in povezanih informacijskih tehnologij za pripravo dokumentacije v poteku dela vseh obdobij projekta; od načrtovanja, postopkov dovoljevanja, gradnje in vzdrževanja.
BIM-model je nosilec številnih informacij o gradnji. Digitalizacija je dosegla raven, ko lahko organi v postopkih dovoljevanja zahtevajo BIM-modele s točno določenimi informacijami. Strukturiranost in pomen teh informacij, načini za njihovo zagotavljanje in pošiljanje morajo biti razumljivi vsem deležnikom v postopkih dovoljevanja.

Tags: BIM-smernice, Oblikovanje izmenjevalnega formata na področju graditve objektov, gradnja
Organization: MINISTRSTVO ZA OKOLJE, PODNEBJE IN ENERGIJO
Analiza vpliva DEC opreme na razvoj nesreče v NEK z uporabo programa MELCOR (ŠTUDIJA)

Namen projektne naloge je z uporabo najnovejše verzije programa MELCOR oceniti sposobnost NEK za obvladovanje težkih nesreč po izvedbi tretje faze programa nadgradnje varnosti (PNV). Cilj projektne naloge je z uporabo najnovejše verzije programa MELCOR raziskati vpliv nove opreme, kot jo predvideva PNV, na preprečevanje in blaženje posledic težkih nesreč in z računalniško simulacijo preveriti ustreznost obstoječih smernic NEK za obvladovanje težkih nesreč.

Tags: jedrska elektrarna, jedrska nesreča, jedrska varnost
Organization: MINISTRSTVO ZA NARAVNE VIRE IN PROSTOR, UPRAVA REPUBLIKE SLOVENIJE ZA JEDRSKO VARNOST
Analiza učinkov zelenega javnega naročanja v Republiki Sloveniji (2022) (ŠTUDIJA)

Pričujoči dokument je rezultat tretje faze projektne naloge Analiza učinkov zelenega javnega naročanja v Republiki Sloveniji, ki ga za naročnika Ministrstvo za okolje in prostor Republike Slovenije (MOP) izvaja Laboratorij za energetske strategije (Fakulteta za elektrotehniko Univerze v Ljubljani) v sodelovanju z avstrijskim partnerjem ConPlusUltra GmbH.
Namen projektne naloge je vzpostaviti izhodišča, ki so potrebna za kakovostno spremljanje učinkov zelenega javnega naročanja (ZeJN), predvsem v smislu tržnega deleža, zmanjševanja toplogrednih plinov in ostalih vplivov na okolje in podnebje ter ekonomskih in družbenih učinkov. Ta študija bo podlaga za nadaljnje spremljanje učinkov ZeJN. Poleg tega bo predstavljala orodje za boljše oblikovanje in izvedbo prihodnjih ukrepov na področju ZeJN, podporo javnim naročnikom in ponudnikom ter promocijo.
V prvi fazi projektne naloge smo izdelali Pilotno analizo, kjer smo na naboru 26 izvedenih naročil preizkusili zastavljeno metodologijo ZeJN. V drugi fazi smo nadgradili Metodologijo za izvedbo Analize iz katere izhajajo način izvedbe, uporabljeni podatki o javnih naročilih in predvideni rezultati Analize.
Projektna naloga se osredotoča na izbrane predmete iz Uredbe od zelenem javnem naročanju, na kratko Uredba o ZeJN (Vlada Republike Slovenije, 2021) in sicer električne in elektronske naprave (računalniki, hladilniki, pomivalni stroji, grelniki vode), cestna vozila in projektiranje in/ali izvedbo gradnje stavb.
Analiza ZeJN je sestavljena iz več med seboj povezanih vsebinskih sklopov. V prvem poglavju je predstavljeno ZeJN v Republiki Sloveniji, pomen zelenih javnih naročil, evropski in slovenski zakonodajni okvir, izbrani predmeti ZeJN zajeti v Analizi ter zadnje spremembe na področju zelenega naročanja. Sledi detajlna predstavitev metodologije za merjenje okoljskih, ekonomskih in družbenih učinkov za različne predmete ZeJN. Analiza tržnega deleža ZeJN med leti 2018-2020 je predstavljena v tretjem poglavju. Sledi glavni del projektne naloge, kjer so predstavljeni družbeni, ekonomski in okoljski učinki ZeJN za izbrani nabor naročil elektronskih naprav, vozil ter stavb, ki se zaključi s povzetkom analize in glavnimi ugotovitvami. Sledita še načrt za monitoring kazalnikov učinkov ZejN ter predlogi za izboljšanje in krepitev ZeJN v Republiki Sloveniji.

Tags: Uredba o ZeJN, zeleno javno naročanje, zmanjševanje toplogrednih plinov
Organization: MINISTRSTVO ZA OKOLJE, PODNEBJE IN ENERGIJO
Analiza trga ponudnikov in stroškovnih koristi zelenega javnega naročanja v Republiki Sloveniji (ŠTUDIJA)

Zeleno javno naročanje je postopek, pri katerem javni naročniki pri oddaji javnega naročila vključujejo elemente varovanja okolja. Pri naročilu blaga, storitev ali gradnjah so tako poleg ekonomskih vidikov pomembni tudi okoljski dejavniki. Z uporabo okolju prijaznih materialov, učinkovitih in varčnih naprav ter materialov, ki jih je mogoče ponovno uporabiti, zmanjšujemo vplive na okolje.
Javno naročanje predstavlja precejšen del BDP-ja (pri nas 11 %, na ravni EU 14%), zato lahko država bistveno vpliva na hitrejši prehod v nizkoogljično družbo. S povečanim povpraševanjem po okolju prijaznem blagu, storitvah in gradnjah se pričakuje postopno povečanje ponudbe, kar pa bo dolgoročno znižalo ceno ter povečalo konkurenčnost zelenim produktom. Tako bodo na primer varčne žarnice, energijsko učinkoviti hladilniki ter ekološka živila v prihodnosti cenejši ter potrošnikom dostopnejši.

Tags: analiza trga, okoljski vplivi, prilagoditev na podnebne spremembe, stroškovne koristi, zeleno javno naročanje
Organization: MINISTRSTVO ZA OKOLJE, PODNEBJE IN ENERGIJO
Analiza stanja za pripravo socialnega načrta za podnebje (ŠTUDIJA)

V okviru svežnja "Pripravljeni na 55" je bil vzpostavljen Socialni sklad za podnebje, kot je določeno v Uredbi (EU) 2023/955 in spremembi Uredbe (EU) 2021/1060. Splošni cilj Sklada je prispevati k socialno pravičnemu prehodu na podnebno nevtralnost z obravnavanjem socialnih posledic vključitve emisij toplogrednih plinov (TGP) iz stavb in cestnega prevoza na področje uporabe Direktive 2003/87/ES. Specifični cilji Sklada so podpirati ranljiva gospodinjstva, ranljiva mikropodjetja in ranljive uporabnike prevoza z začasno neposredno dohodkovno podporo ter ukrepi in naložbami, ki so namenjeni povečanju energetske učinkovitosti stavb ter razogljičenju ogrevanja in hlajenja stavb, vključno z integracijo proizvodnje in shranjevanja energije iz obnovljivih virov v stavbe ter omogočanjem boljšega dostopa do brezemisijske in nizkoemisijske mobilnosti in prevoza (Uredba EU 2023/955).
Za pridobitev sredstev iz tega sklada mora država članica Evropski komisiji do junija 2025 predložiti nacionalni socialni načrt za podnebje. Ta načrt mora vključevati usklajen nabor obstoječih ali novih nacionalnih ukrepov in naložb, katerih cilj je zagotoviti cenovno dostopno ogrevanje, hlajenje ter mobilnost za gospodinjstva in mikropodjetja, obenem pa pospeševati izvajanje ukrepov, potrebnih za doseganje podnebnih ciljev EU. Država članica mora v načrtu oceniti tudi verjetne učinke dviga cen, ki so posledica uvedbe ETS2, na gospodinjstva in mikropodjetja, zlasti v povezavi z energetsko in prevozno revščino.
Ta študija je namenjena analizi vpliva povišanja cen, ki jih prinaša uvedba ETS2 na gospodinjstva in mikropodjetja v okviru energetske revščine. Energetska revščina je tesno povezana s stavbnim sektorjem, saj slabo izolirane in energetsko neučinkovite stavbe povzročajo višje stroške ogrevanja in hlajenja, kar povečuje tveganje za energetsko revščino. Uvedba ETS2 lahko povzroči dvig cen energentov, kot so kurilno olje in zemeljski plin, ter s tem raven energetske revščine. Preliminarne projekcije Evropske komisije o gibanju vrednosti emisijskih kuponov za ETS2 omogočajo izračun pričakovanega gibanja nacionalne CO2 dajatve do leta 2026 oziroma cene ogljika pod ETS2 od leta 2027 naprej, kar je prikazano na Sliki 1. Skladno s temi vrednostmi je mogoče oceniti obseg energetsko ranljivih gospodinjstev in mikropodjetij.

Tags: ETS2, Socialni sklad za podnebje, energetska revščina, energetska učinkovitost, prevozna revščina, ranljiva gospodinjstva, ranljiva mikropodjetja, socialni načrt za podnebje
Organization: MINISTRSTVO ZA OKOLJE, PODNEBJE IN ENERGIJO
Analiza sistemske ureditve vključevanja okoljskih vsebin v logistične procese (primeri: Avstrija, Nizozemska in Združeno kraljestvo) (ŠTUDIJA)

Teme logistike so vključene v različne dokumente posameznih držav, osnovo predstavljajo
okoljska, prostorska in prometna zakonodaja ter različni programi držav, s katerimi želijo
izboljšati življenjsko okolje in povečati učinkovitost zgrajene (prometne) infrastrukture ter
prilagoditi razvojne modele podnebno nevtralnim ciljem. Na podlagi predhodno opravljenih
analiz smo izbrali tri države, ki trajnostno mobilnost razvijajo že daljše obdobje in znotraj
tega obravnavajo tudi teme tovornega prometa in logistike. Dve državi sta za tovorni promet
tudi izrazito mednarodno tranzitni (Avstrija in Nizozemska).
V elaboratu Analiza sistemske ureditve vključevanja okoljskih vsebin v logistične procese
(Avstrija, Nizozemska in Združeno kraljestvo) smo pripravili pregled zakonodaje, politik in
ukrepov na nacionalni ravni ter dokumentov na regionalni in lokalni ravni, s katerimi izbrane
države vključujejo okoljske vsebine v upravljanje logistike. Pregled bo podlaga za
identifikacijo predlogov intervencij v zakonodajo.
Izbrane države imajo različne pristope pri uvajanju učinkovitejšega logističnega sektorja,
pristopi so usklajeni z delovanjem posameznega političnega sistema v državi.

Tags: dostava, logistični procesi, prometna infrastruktura, trajnostna mobilnost, zelena logistika
Organization: MINISTRSTVO ZA OKOLJE, PODNEBJE IN ENERGIJO